《孤山寺见从房留题》
宋代·潘阆

宝塔孤峰顶，师居积翠中。
四边湖水绕，一迳郭门通。
香滴松梢雨，凉生竹簟风。
閒吟与閒坐，此兴与谁同。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。